
KOMENTE DHE REKOMANDIME                                                                                                       MBI RAPORTIN E MONITORIMIT TË KATËRMUJORIT 2017 PËR MINISTRINË E ZHVILLIMIT EKONOMIK, TURIZMIT, TREGTISË DHE SIPËRMARRJES
I. Vlerësim i përgjithshëm i qëllimeve dhe objektivave të politikës si dhe performanca e  produkteve kryesore

Ministria e Zhvillimit Ekonomik, Turizmit, Tregtisë dhe Sipërmarrjes përgatit dhe zbaton politikat e qeverisë në sferën ekonomike, të turizmit, të tregtisë dhe të sipërmarrjes për ndërtimin e një modeli të ri ekonomik, me synim rritjen ekonomike, të lartë e të qëndrueshme në Shqipëri. Ajo harton dhe zbaton politika të integruara ekonomike në sektorët parësorë të ekonomisë, konvergjimit ekonomiko-social të rajoneve të vendit, përmirësimit të klimës dhe shërbimeve për biznesin dhe sipërmarrjen.

Programet për të cilat kjo ministri ka administruar fondet për katërmujorin janë:

1. Programi: “Planifikim, Menaxhim, Administrim”

2. Programi: “Mbështetje për Zhvillim Ekonomik”  

3. Programi: “Mbështetje për Mbikqyrjen e Tregut, Infrastrukturë, Cilësisë dhe Pronësi Industriale”
4. Programi: “Zhvillimi i Turizmit”
Programi: “Planifikim, Menaxhim, Administrim”
Ky program ka si qëllim menaxhimin sa me efektiv të burimeve njerëzore, rritja  e aftësive të kapaciteteve ekzistuese funksionale në të gjitha nivelet, nëpërmjet një procesi të hapur dhe transparent konkurimi, motivimi dhe shpërblimi të diferencuar bazuar në performancën e punës së secilit punonjës. Harmonizimi më i mirë i strategjive sektoriale dhe ndërsektoriale i MZHETTS me burimet financiare, për realizimin e tyre. Afrimi i kushteve të punës në standardet e Bashkimit Europian.

Për programin “Planifikim, Menaxhim, Administrim”  për katërmujorin 2017 janë realizuar 7 objektiva dhe 2 objektiva janë në proces realizimi: 
1- Zhvillimi i kapaciteteve njerëzore të MZHETTS, në përputhje me kërkesat e procesit të integrimit të vendit në Bashkimin Europian;

2- Administrimi dhe përdorimi me efektivitet i burimeve financiare dhe aktiveve, në administrimin e Aparatit të MZHETTS në përputhje me zhvillimet e reja ligjore;

3- Rritja e mbikëqyrjes dhe monitorimit për zbatimin e procedurave të menaxhimit financiar , riskut dhe kontrollit, nëpërmjet auditit të brendshem për sistemin e MZHETTS;

4- Përmirësimi i kushteve të punës për punonjësit e MZHETTS. Zhvillimi i sistemeve informatike në funksion të përmirësimit të shërbimeve të ofruara. Administrimi i procedurave të prokurimeve dhe në institucionet e varësisë;

5-  Krijimi i standardeve në kuadrin ligjor dhe projekt propozimeve sipas detyrimeve që rrjedhin nga MSA;

6-  Përgatitja e raporteve të  progresit të procesit të integrimit europian;

7- Administrimi me efektivitet i projekteve me financim të huaj (IPA), të cilat implementohen nga MZHETTS. Përmbushja e detyrimeve financiare për projektet me bashkëfinancim me donatorët e huaj.;

8- Administrimi me efektivitet i pronës publike dhe privatizimi në përputhje me ligjin në fuqi si dhe me objektivat e Programit të Qeverisë;

9-Pozicionimi i Shqipërisë në tregun rajonal dhe ndërkombëtar për produktin e turizmit;
Programi “Mbështetje për zhvillim ekonomik”
Qëllimi i programit është rritja e financimit të SME-ve nëpërmjet  fondeve dhe programeve me kontribut i qeverisë dhe donatorëve, për krijimin e  instrumentave dhe programeve mbështetëse për sektorët prodhues të SME-ve që paraqesin avantazhe konkurruese, për hartimin e politikave, kuadrit ligjor dhe institucional në mbështetje të zhvillimit të sipërmarrjes dhe investimeve, për rritjen dhe zgjerimin e aktiviteteve në fushën e trajnimit dhe edukimit profesional.
Programi  zë peshën më të madhe në strukturen e buxhetit, për nga madhësia e fondeve buxhetore, rreth 35 % e fondeve të planifikuar  për sistemin e  MZHETTS-së. Përgjegjesia për të realizuar qëllimin dhe objektivat e politikës së tij është vlerësuar nga institucionet pjesëmarrëse, si njësi zbatuese, për ti shërbyer krijimit të një klime pozitive për zhvillimin e biznesit, krijimin e vëndeve të reja të punës, reduktimin e informalitetit  dhe krijimit të një mjedisi konkurues për zhvillimin e investimeve.
Qëllimi i politikës së këtij programi është realizuar nëpërmjet realizimit të objektivave të politikës së këtij programi si dhe nëpërmjet realizimit të produkteve përkatëse ku përmendim:

1. “Ndërkombëtarizimi i bizneseve shqiptare nëpërmjet granteve për kompanitë eksportuese” është siguruar nëpërmjet realizimit në masën e planifikuar të produktit “ Numri i kompanive përfituese nga Fondi i Konkurrueshmërisë”. Kanë përfitur 2 kompani nga 18 të planifikuara për periudhën.

2.  “Program mbështetje për biznese start-up”. Realizimi i këtij objektivi është siguruar nëpërmjet financimit të 2 kompanive përfituese nga 8 kompani të planifikuara për periudhën.

3. “Krijimi i lehtësive për hapjen dhe fillimin e një biznesi’, është realizuar nëpërmjet rregjistrimit të 3,260 bizneseseve  nga 4,593 që ishin të planifikuar.

4.  “Nxitja e investimeve te huaja”, nepermjet analizës së Konçesioneve.

5. Biznese SME që kanë përfituar kredi me interesa të ulta.   
6. SME eksportues dhe investitor të huaj të mbështetur nga AIDA. ”. Realizimi i këtij objektivi është siguruar nëpërmjet financimit të 29 kompanive përfituese nga 29 kompani të planifikuara për periudhën.
Programi: “Mbështetje për Mbikqyrjen e Tregut, Infrastrukturë, Cilësisë dhe Pronësi Industriale” 
Qëllimi i programit është krijimi i kushteve për lëvizjen e lirë të mallrave, mbrojtjen e konsumatorëve, standardeve në turizëm dhe të mbajtësve të të drejtave të objekteve të pronësisë industriale.

Në këtë Program janë realizuar objektivat e identifikuara në politikën e tij, nëpërmjet mbështetjes dhe promovimit të përdorimit të standardeve europiane e ndërkombetare, adoptimin e standardeve shqiptare, duke promovuar përdorimin e atyre Europiane, mbështetjes së pronësisë industriale, zhvillimit të tregtisë dhe konkurencës së ndershme, mbrojtjen e markave, patentave dhe regjistrimin e objekteve të pronësisë industriale, nëpërmjet vlerësimit të aplikimeve, kërkesave për regjistrim, shpikje të depozituar, aplikimeve për ripërtëritje dhe ndryshimeve të kërkuar  për  marka dhe patenta. 

Në mbështetje dhe mbrojtje të konsumatorit janë realizuar: 

· Aktivitete të ndryshme për sensibilizimin e konsumatorit, për të drejtat e tij dhe forcimin e infrastrukturës të metrologjisë, në mbrojtje të konsumatorit. 
· Drejtoria e Përgjithshme e Pronësisë Intelektuale, për realizimin e politikave sektoriale në funksion të përmbushjes së Programit të Qeverisë 2013-2017, ka përmirësuar dukshëm cilësinë e ekzaminimeve të objekteve të Pronësisë Industriale. Gjithashtu, ka realizuar evente të shumta promovuese, të cilat kanë ndikuar në ndërgjegjësimin e publikut, në njohjen dhe rëndësinë e Pronësinë Industriale, që kanë sjell rritjen e numrit të aplikimeve për regjistrimin e markave dhe patentave pranë DPPI, i cili është një nga treguesit  kryesorë të zhvillimit të inovacionit dhe ekonomisë në vend. Vëmendje e veçantë i është kushtuar hartimit dhe miratimit të Strategjisë Kombëtare të Pronësisë Industriale 2016-2020

Produktet kryesore janë në proçes realizimi në mbështetje të planit për katër mujorin e parë të Vitit 2017, ku më kryesoret janë:
· Akreditimi i laboratoreve te lagështise elektrik dhe rrjedhje nga organ nënshkrues EA-MLA;

· Kalibrime për operatorët ekonomik në fushën e masës, forcës, volumit, temperaturës,  kohë frekuencë;

· Etalone reference të fushave të rikalibruara  për 10 fusha;

· Deklarimi në databaze të BIMP -së të 3 fushave presion, volum dhe energji; 

· Standarde të CEN/CENELEC të adoptuara si SSH;

· Standarde të ETSI të adoptuara si SSH;

· Standarde të IEC/ISO të adoptuara si SSH;

· Standardet e shitura;

· Vlerësim i sukseshëm nga raporti i vlerësimit;

· Instrumenta matëse në përdorim të verifikuara;

· Inspektime bazuar në nivelin e riskut;

· Aplikime kombëtare për rregjistrim objektesh të Pronësisë Indsutriale.
Programi “Zhvillimi i Turizmit” 
Programi ka si qëllim trajtimin e turizmit si një fushë prioritare e zhvillimit të qendrueshëm në vend me një qasje të integruar dhe plotësuese ndërsektoriale, që menaxhon burimet në mënyrë të balancuar, gjeneron zhvillim ekonomik dhe garanton punësim; vendosjen e Shqipërisë si një destinacion tërheqës dhe të preferuar në hartën dhe tregjet ndërkombëtare të turizmit; kthimi i Shqipërisë në një destinacion tërheqës turistik, cilësor dhe të qendrueshëm, duke shfrytëzuar potenciale dhe burime lokale, duke u fokusuar në atë çka  është unike në Shqipëri; krijimin e një modeli turizmi gjatë gjithë vitit, të integruar, aktiv dhe social, me fokus në dimension kulturor -natyror-ekologjik.

Për këtë program janë realizuar objektivat e politikës së programit nëpërmjet rrealizimit te produkteve si me poshtë:

· Është realizuar objektivi “Për zhvillimin dhe promovimin në fushën e turizmit”, nëpërmjet realizimit të produktit.
 Pjesëmarrje  në panairin Ndërkombetar CMT Shtutgart 2017, në vlerën 17 mln lekë; Për herë të parë Shqipëria është partnere për organizimin e një panairi ndërkombëtar.
· Është realizuar objektivi për Përmirësimin e identitetit shqiptar të turizmit në rajon nëpërmjet një strategjie marketingu duke synuar rritjen e numrit të turistëve: 
Ky objektiv është realizuar nëpërmjet realizimit të produkteve si më poshtë:
· Projekti për Promovimin e Turizmit Shqiptar në arenën ndërkombëtare duke u prezantuar dhe me një brand të ri, Brandit Shqiptar "Go Your oën Ëay", në vlerën 22.5 mln lekë; 
· Promovimi i startegjive për nxitjen e turizmit  dhe aktiviteteve ekonomike të  lidhur me te në vlerën 60 mln lekë ; 

· Spote televizive, në vlerën 8 mln lekë Fushata e marktimit do të konsistoj në publikim,  në 11 media online dhe tre media të shkruara 
· Është realizuar krijimi i Infrastrukturës turistike midis zonave bregdetare/malore, në vlerën 14 mln lekë. Itenerari turistik Borsh-Kurvelesh- Zagori është një itenerar që paraqet një potencial të madh zhvillimi. Ky plan menaxhimi do të shërbejë për të caktuar strategjinë e zhvillimit, synimet afatshkurtra dhe afatmesme dhe plan veprimi të detajuar. Itenerari turistik Borsh-Kurvelesh- Zagori është një itenerar që paraqet një potencial të madh zhvillimi.
II. Karakteristika kryesore të performancës së shpenzimeve
Në fund të katërmujorit 2017, realizimi  i planit të  shpenzimeve te buxhetit, sipas raportimit të bërë nga kjo ministri paraqitet si me poshtë:
	Kodi
	Emërtimi i Programit
	% e realizimit të shpenzimeve kundrejt planit 4-mujor 2017

	01110
	Planifikim menaxhim administrimi
	45.16

	04130
	Mbështetje për Zhvillimin Ekonomik
	59.81

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	60.83

	04760
	Mbështetje për Zhvillimin e Turizmit
	38.77

	TOTALI
	50.93


Pra siç shikohet nga të dhënat e tabelës së mësipërme plani i shpenzimeve të buxhetit në total për këtë Ministri për katërmujorin e parë 2017, është realizuar në masën 51%. Duke e parë këtë realizim sipas programeve, vërejmë që përqindja e realizimit të shpenzimeve varion në nivele të ndryshme duke filluar nga rreth 39% të planit të vitit në programin “Mbështetje për Zhvillimin e Turizmit”, në 45% në programin “Planifikim menaxhim administrimi”, në 60% në programin “Mbështetje për zhvillim ekonomik” dhe 61% të planit në programin  “Mbështetje për Mbikqyrjen e Tregut, Infrastrukturës, Cilësisë dhe Pronësis Industriale”. 
Sipas zërave përbërës të shpenzimeve, situata në fund të katërmujorit 2017, paraqitet e tillë: 
	Kodi
	Emërtimi i Programit
	Shpenzime korrente (në %)
	Shpenzime kapitale (në %)

	01110
	Planifikimi, Menaxhimi dhe Administrimi 

	79.56
	9.71

	04130
	Mbështetje për Zhvillimin Ekonomik
	73.38
	52.22

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	71.17
	0

	04760
	Mbeshtetje per Zhvillimin e Turizmit
	78.3
	17.68

	TOTALI
	75.5
	28.51


Pra siç shikohet nga tabela e mësipërme, shpenzimet korrente në total për ministrinë, janë realizuar në masën 75.5 % të planit katërmujor 2017, ndërsa vërejmë që realizimi më i madh i shpenzimeve korrente është në programin “Planifikim menaxhim administrim” në masën 79.56%, duke vijuar me realizimin prej 73.38% të planit në programin “Mbështetje për Zhvillim Ekonomik” me 71.17% në programin “Mbështetje për Mbikqyrjen e Tregut, Infrastrukturës, Cilësisë dhe Pronësis Industriale”, dhe 78.3% në programin “Mbështetje për Zhvillimin e Turizmit”.
Problematikat që lidhen me mosrealizimin e shpenzimeve korrente kanë të bëjne kryesisht me :

· Mosplotësimin e vendeve vakante në strukturat e institucioneve 

· Raporteve të zgjatura mjekësore, pagesat e të cilave kryhen nga Sigurimet Shoqërore.
· Diferencat e rezultuara nga procesi i prokurimit,
· Si pasojë e proçedurave të prokurimit vlera e kontraktuar rezulton më e ulët se ajo e planifikuar, duke sjellë si rezultat teprica në fondin e planifikuar; 
Ndërsa shpenzimet për investime në total janë realizuar 28.51% te planit katërmujor 2017, në një kohë që pjesa më e madhe e tyre është realizuar në programin “Mbështetje për Zhvillim Ekonomik”. 
Problematikat që lidhen me këtë realizim të  investimeve publike kanë të bëjnë kryesisht me:

· Pritje të miratimit të VKM-së për fondin “Mbështetje të Sipërmarrjeve për Turizmin Gjithvjetor”.

· Në proces prokurimi 

· Në pritje të lidhjes së Kontratës

· Në proces miratimi nga AKSHI për projektin “Dixhitalizimi i Akreditimit”.
· Pritje për miratimin e rregullores për përdorimin e fondit nga Ministria e Financave për fondin “Mbështetje Biznesit Kreativ”.

Ndërsa struktura e shpenzimeve për çdo program sipas planit të buxhetit, planit të periudhës, si dhe realizimit të katërmujorit 2017, paraqitet si më poshtë:

	Kodi
	Emërtimi i Programit
	Buxheti 4 mujor 2017(në %)

	
	
	Plani vjetor 2017
	Plani periudhës
	Fakti periudhës

	01110
	Planifikimi, Menaxhimi dhe Administrimi                           
	28.52
	29.29
	25.97

	04130
	Mbështetje për Zhvillimin Ekonomik
	34.58
	32.57
	38.25

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	18.07
	15.57
	18.6

	04760
	Mbeshtetje per Zhvillimin e Turizmit
	18.83
	22.57
	17.18

	Totali
	100
	100
	100


Peshën më të madhe në shpenzimet faktike gjatë katërmujorit 2017 e zë programi “Mbështetje për Zhvillimin Ekonomik”.
III.  Informacion mbi volumin dhe madhësinë e ndryshimit të buxhetit
Për të gjitha programet e kësaj ministrie situata në lidhje me buxhetin fillestar, buxhetin e rishikuar në vitin 2016, paraqitet në tabelën e mëposhtme:

                                                                                                      Ne 000/leke
	Nr.
	Emërtimi i Programit
	Buxheti fillestar 2017
	Buxheti i rishikuar 2017 (Plani)
	Diferenca

	
	
	
	
	

	
	
	(1)
	(2)
	(3) = (2) - (1)

	01110
	Planifikimi, Menaxhimi dhe Administrimi                           
	514 000
	514 000
	-

	04130
	Mbështetje për Zhvillimin Ekonomik
	623 200
	623 200
	-

	04160
	Mbështetje për Mbikqyrjen e Tregut, Infrastrukturës, Cilësisë dhe Pronësis Industriale
	325 550
	325 550
	-

	04760
	Mbështetje për Zhvillimin e Turizmit
	339 200
	339 200
	-

	Totali
	1 801 950
	1 801 950
	-


Vërejmë që gjatë 4/mujorit të parë 2017 plani i buxhetit nuk ka ndryshuar.
IV. Krahasimi i të dhënave faktike, të raportit të Ministrisë me të dhënat e thesarit, për të njëjtën periudhë raportuese.                                                                                                                                             
Në 000/lekë
	Emërtimi i Programit
	Shpenzime korente
	Shpenzime kapitale
	
	Totali i shpenzimeve 

	
	Ministria
	Thesari
	Dif. M - TH
	Ministria
	Thesari
	Dif. M-TH
	Ministria
	Thesari
	Dif. M- TH

	 Planifikimi, Menaxhimi dhe Administrimi                           
	90,702
	90,702
	-
	10,738
	7,152
	3,586 financ i huaj
	101,440
	97,854
	3,586

	Mbështetje për Zhvillimin Ekonomik
	65,751
	69,952
	-4,201 kap 08
	83,619
	93,963
	-10,344
financ i huaj
	149,370
	163,915
	-14,545

	 Mbështetje për Mbikqyrjen e Tregut,     Infrastrukturës, Cilësisë dhe Pronësis  Industriale
	72,641
	72,985
	-344 te 602
	0
	0
	-
	72,641
	72,985
	-344

	Mbeshtetje per Zhvillimin e Turizmit
	47,122
	47,335
	-213 te 602
	19,948
	19,948
	-
	67,070
	67,283
	-213

	                          Totali
	276,216
	280,974
	-4,758
	114,305
	121,063
	-6,758
	390,521
	402,037
	-11,516


Vërejmë që ka diferenca të të dhënave faktike. Të dhënat faktike të raportuara nga ana e ministrisë me të dhënat e SIFQ. Këto diferenca janë për shpenzimet faktike për investime me financim të huaj, për zërin mallra dhe shërbime të tjera si edhe për transferta korente të brendshme.
Shpenzimet e realizuara me të ardhurat jashtë limitit për këtë ministri sipas të dhënave nga SIFQ janë realizuar për 1 669 468 leke, ndërsa nga ana e ministrisë janë raportuar 1,588,000 lekë. Përdorimi i këtyre të ardhurave është bërë sipas përcaktimeve në legjislacionin përkatës.
V. Komente dhe rekomandime

· Vlerësojmë respektimin nga ana juaj të afatit të paraqitjes së këtij raporti, të përcaktuar në udhëzimin nr. 22, datë 17.11.2016.

· Forma e paraqitjes si edhe përmbajtja e raportit janë në përputhje me përcaktimet e udhëzimit si më sipër.

·  Lidhur me përmirësimin e cilësisë së përmbajtjes së raportit të monitorimit do të rekomandonim:

· Për të siguruar paraqitjen sa më mirë të lidhjes midis realizimit të objektivave të politikës së programit me realizimin e treguesve të performancës/produkteve, si edhe shpenzimeve buxhetore  në relacionin përmbledhës duhet të mbahen parasysh përcaktimet e bëra në paragrafin 49, të Udhëzimit nr. 22, datë 17.11.2016. 

· Lidhur me problematikat e konstatuara si në realizimin e treguesve të performancës/produkteve ashtu dhe në ato të shpenzimeve buxhetore, mendojmë se krahas evidentimit të tyre duhet të paraqiten edhe masat që janë ndërmarrë apo që parashikohet të merren për zgjidhjen e tyre dhe përmirësimin e situatës.
· Analiza e Kostos për njësi, duhet të jetë e saktë dhe më e plotë. Në përllogaritjen e luhatjeve të kostos për njësi duhet patur kujdes që të bëhen përllogaritje të sakta. P.sh. në aneksin nr. 3 “Raporti përmbledhës i realizimit të treguesve të performancës/produkteve të programit”, në programin “Mbështetje për Mbikqyrjen e Tregut, Infrastrukturë, Cilësisë dhe Pronësi Industriale” luhatjet e kostos për njësi nuk janë të llogaritura saktë dhe nuk është e saktë referenca në përllogaritjen e këtyre luhatjeve. Gjithashtu duhet të theksojmë që në rastet kur këto luhatje janë të mëdha, si në rastin kur kosto për njësi krahasohet me atë të vitit paraardhës ashtu edhe me treguesin e planifikuar të vitit 2017, duhet të jepen shpjegime të detajuara në kolonën “Komente”, në këtë aneks. Shpjegimet duhet të shoqërohen edhe me propozimet përkatëse për masat që parashikohen të ndërmerren në periudhat në vijim.

· Lidhur me të dhënat faktike të paraqitura në raport, konstatojmë ndryshime me të dhënat faktike të siguruara në Sistemin Informatik Financiar të Qeverisë, për shpenzimet për investime me burim financimin e huaj (në programin “Planifikim Menaxhimi Administrimi”, Mbështetje për Zhvillim Ekonomik), konstatojmë ndryshime me të dhënat faktike të siguruara në Sistemin Informatik Financiar të Qeverisë, për shpenzimet për mallra dhe shërbime të tjera (në programin Mbështetje për Mbikqyrjen e Tregut, Infrastrukturës, Cilësisë dhe Pronësis  Industriale, Mbeshtetje per Zhvillimin e Turizmit). 
· Përsa i përket programit “Mbështetje për Zhvillimin Ekonomik” vërejmë që plani dhe fakti i shpenzimeve të kapitullit 08 që i takon QKB-së është paraqitur në total tek një artikull, që është artikulli 604.Shpenzimet edhe për këtë kapitull duhet të paraqiten sipas artikujve së bashku me kapitujt e tjerë të programit në formatin 6 të Aneksit 9.Vërejmë diferencë në shpenzimet faktike të siguruara nga SIFQ për këtë kapitull, me shpenzimet e paraqitura në raport në artikullin 604.

